**Напомена**: Приложени модел уговора је саставни део понуде и представља садржину уговора који ће бити закључен са изабраним понуђачем, а који су понуђачи дужни да попуне.

**МОДЕЛ УГОВОРА**

**Извођење радова на зидарско-фарбарским радовима у окну лифта у згради Кнеза Милоша 69”, ЈН 2022/32**

Закључен између:

**Наручиоца:**

**Градска општина Савски венац**, са седиштем у Београду, улица Кнеза Милоша бр. 69, ПИБ 102759230, Матични број: 07031386, Број рачуна: 840-16640-66, Министарство финансија, Управа за трезор, коју заступа Милош Видовић, Председник општине

(у даљем тексту: Наручилац)

и

**Понуђача:**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, са седиштем у \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, улица \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ бр. \_\_\_, ПИБ: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Матични број: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_; Број рачуна: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Назив банке: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, кога заступа \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(у даљем тексту: Извођач радова),

***(у случају да понуду доставља група понуђача:)***

Члан групе понуђача: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (пун назив или скраћени назив из АПР-а члана групе понуђача)

са седиштем у \_\_\_\_\_\_\_\_\_\_\_\_\_\_\_\_\_\_\_\_\_\_, улица \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ бр. \_\_\_\_\_\_, ПИБ: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, Матични број: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

Члан групе понуђача: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(пун назив или скраћени назив из АПР-а члана групе понуђача)са седиштем у \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, улица \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ бр. \_\_\_\_\_\_, ПИБ: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, Матични број: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

***(у случају да понуђач наступа са подизвођачем:)***

Подизвођач: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(пун назив или скраћени назив из АПР-а) са седиштем у \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, улица \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ бр. \_\_\_\_\_\_, ПИБ: \_\_\_\_\_\_\_\_\_\_\_\_\_\_\_\_\_\_\_, Матични број: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

**ОСНОВ УГОВОРА:** Одлука Председника ГО Савски венац о спровођењу поступка јавне набавке број: I-03-06-7.387/2022 од 03.11.2022. године и Одлука Председника ГО Савски венац о додели Уговора бр I-03-06-7.\_\_\_\_\_/2022 од \_\_\_\_\_.2022. године.

**ОПШТЕ ОДРЕДБЕ:**

Уговорне стране констатују:

* да је Наручилац, на основу члана 52. Закона о јавним набавкама („Сл. Гласник РС“ бр. 91/2019) и Одлуке Председника Општине Савски венац о спровођењу поступка јавне набавке, спровео поступак јавне набавке радова ЈН 2022/32;
* да је процењена вредност јавне набавке: \_\_\_\_\_\_\_\_\_ динара (попуњава Наручилац)
* да су Јавни позив и Конкурсна документација објављени на Порталу јавних набавки и на интернет страници Наручилац;
* да је у поступку јавне набавке достављено \_\_\_\_\_\_\_\_\_ понуда (попуњава Наручилац);
* да је Понуђач доставио понуду број \_\_\_\_\_ од \_\_\_\_\_\_\_\_\_ (попуњава Наручилац), која у потпуности одговара спецификацији из конкурсне документације, која се налази у прилогу Уговора и саставни је део Уговора;
* да је Комисија за јавну набавку, у складу са чл. 145. Закона о јавним набавкама сачинила Извештај о поступку јавне набавке, а Председник Општине је у складу са чл. 146. Закона о јавним набавкама, донео Одлуку о додели уговора.

**ПРЕДМЕТ УГОВОРА**

**Члан 1.**

Уговорне стране су се споразумеле да је предмет овог уговора извођење зидарско-фарбарских радова у окну лифта, у складу са Понудом Извођача радова, датој на Обрасцу понуде, Обрасцу структуре понуђене цене и Техничкој спецификацији радова (у даљем тексту: Понуда) и која чини саставни део Уговора.

Извођење радова обухвата радове који су детаљно описани у Техничкој спецификацији.

Радови се изводе на окну лифта у згради ГО Савски венац у ул. Кнеза Милоша бр.69

Уговор се примењује даном потписивања истог од стране оба уговарача.

**ЦЕНА И НАЧИН ПЛАЋАЊА**

**Члан 2.**

Наручилац се обавезује да на име укупне цене за извођење предметних радова из члана 1. Уговора, плати Извођачу укупан износ од \_\_\_\_\_\_\_\_\_\_\_\_\_\_\_\_\_\_\_\_\_\_ динара без обрачунатог ПДВ-а (словима: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_), односно \_\_\_\_\_\_\_\_\_\_\_\_\_\_\_\_\_\_\_\_\_\_ динара са обрачунатим ПДВ-ом (словима: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_) и то након извршених свих радова ближе описаних у члану 1. Уговора и испостављања исправног рачуна - окончане ситуације.

Исправан рачун - ситуација мора садржати позив на број овог уговора и мора бити електронски регистрован. Обавезан пратећи документ уз рачун-ситуацију је Записник о квалитативно квантитативном пријему изведених радова који мора бити потписан од стране извођача и надзорни орган.

Рок за плаћање испостављеног исправног рачуна–ситуације, са пратећим документом је 45 дана од дана достављања, што је у складу са роковима прописаним Законом о роковима измирења новчаних обавеза у комерцијалним трансакцијама („Сл.Гласник РС“ број 119/2012,68/2015, 113/2017, 91/2019, 44/2021и 44/2021 – др. закон).

Јединичне цене из Обрасца структуре цене су фиксне у периоду трајања уговора.

**ОБАВЕЗЕ ИЗВОЂАЧА**

**Члан 3.**

Извођач се обавезује да уговорене послове изврши савесно, стручно и квалитетно и у свему према важећим прописима, стандардима и нормама као и да :

* одреди одговорног извођача радова,
* за извођење радова обезбеди стручну радну снагу,
* води уредно градилишну документацију (грађевински дневник, грађевинску књигу и пријави радове и обезбеђује књигу инспекције),
* предузме мере за сигурност грађевине, радова, опреме, материјала, радника, пролазника, суседних објеката и околине за време од почетка извођења радова до пријема радова од стране Наручиоца,
* да осигура безбедност свих лица на градилишту, као и складишта материјала,
* по потреби уведе у рад више смена, продужи смену, уведе у рад више извршилаца-радника, без права на повећање трошкова или посебне накнаде за то, уколико не испуњава предвиђену динамику;
* да поступи по примедбама и захтевима Наручиоца у року који Наручилац одреди, о свом трошку,
* поштује динамику извођења радова,
* сву евентуалну штету која настане према трећим лицима и стварима као и у објекту, отклони или надокнади о свом трошку,
* по завршетку радова или раскида овог уговора остави градилиште у фунционалном и исправном стању,
* без одлагања обавести Наручиоца о окончању радова који су предмет овог уговора и преда објекат са изведеним радовима
* сноси све трошкове које има Наручилац у случају прекорачења уговореног рока кривицом Извођача, а према условима из овог Уговора
* придржава се уговорених обавеза и динамике извођења радова, а у случају њиховог непоштовања сноси трошкове које су тиме проузроковани Наручиоцу
* прати благовремено и извршава задате налоге из грађевинског дневника и сам уноси потребне податке у исти.

**ОБАВЕЗЕ НАРУЧИОЦА**

**Члан 4.**

Обавезе Наручиоца везане за извођење радова су да одмах по потписивању Уговора:

* Одреди лице које ће вршити стручни надзор и о томе писмено обавести Извођача;
* Извођача уведе у посао што ће констатовати у грађевинском дневнику својим потписима Извођач и Надзорни орган и
* изврши плаћање уговорене цене у року и под условима из одредаба овог Уговора.

**РОК ЗА ИЗВОЂЕЊЕ РАДОВА**

**Члан 5.**

Рок за извођење радова је 5 (пет) дана од дана увођења извођача радова у посао. Датум увођења у посао биће уписан у грађевински дневник од стране Надзорног органа и оверен од извођача радова и надзорног органа.

Извођач неће бити уведен у посао до достављања менице за добро извршење посла из члана 8. овог Уговора.

**Члан 6.**

Извођач радова има право на продужетак рока у следећим случајевима:

* више силе и случајевима који се не могу предвидети, а које нису настале кривицом уговорних страна,
* било која обустава радова која није последица пропуста Извођача.

Извођач се обавезује да одмах, у писаној форми, обавестити Наручиоца о настанку претходно наведених околности, због којих радови могу да касне или да буду прекинути, а најкасније до истека рока важења уговора.

Обавештење треба да садржи детаље о узроцима и разлозима тог кашњења или прекида и захтев за продужетак рока извођења радова. Наручилац ће такво кашњење или прекид узети у обзир приликом евентуалног продужетка рока за извођење радова.

Надзор који именује Наручилац дужан је да одмах по пријему захтева за продужење рока размотри и оцени оправданост захтева за продужење рока и о својој одлуци писаним путем обавести Наручиоца. Наручилац обавештава Извођача о донетој одлуци.

У случају да Надзор утврди оправданост кашњења извођења радова, Извођач је обавезан да уведе у рад више радног особља, без права на захтевање повећаних трошкова или посебне накнаде.

Уколико је надзор сагласан са предлогом за продужење рока за извршење предмета набавке из члана 1 Уговора, продужење рока се регулише Анексом уговора.

Уколико у току извођења радова, дође до прекида радова из разлога који не зависе од воље уговорних страна, а што ће се констатовати у грађевинском дневнику, доћи ће и до прекида у протеку рока за извођење радова.

Уколико је Извођач пао у доцњу са извођењем радова, а није на уговорен начин поднео захтев за продужење рока, нема право на продужење рока због околности које су настале у време када је био у закашњењу и уколико је у току извођења радова поступао супротно позитивним прописима, те је својим чињењем или нечињењем, на било који начин изазвао застој у роковима.

**ПРАЋЕЊЕ ИЗВРШЕЊА И НАДЗОР**

**Члан 7.**

Извођач радова се обавезује да ће поштовати уговорени начин рада и рокове, а контролу спровођења обавеза врши лице именовано решењем Наручиоца.

Надзор над извођењем радова, врши лице које Наручилац именује посебним Решењем.

Наручилац се обавезује да обавести Извођача радова о лицу које ће у његово име вршити надзор над извођењем радова.

Налози које издаје надзор, морају бити у писаној форми и као такви потврђени и евидентирани у грађевинском дневнику.

Сви евентуално уочени недостаци приликом извођења радова, мере које је преузео надзор и налози које изда надзор, морају бити уписани у грађевински дневник.

Извођач радова је у обавези да прати налоге Надзора којег је именовао Наручилац и поступа у складу са њима.

Преглед и пријем изведених радова вршиће надзор кога именује Наручилац, након писменог захтева Извођача када су радови завршени и спремни за преглед, након чега ће бити сачињен и потписан Записник о квалитативно – квантитативном пријему изведених радова.

**СРЕДСТВО ОБЕЗБЕЂЕЊА**

**Члан 8.**

Уговорне стране су се споразумеле да као средство обезбеђења извршења јавне набавке Извођач радова достави наручиоцу 2 (две) бланко соло менице са Меничним овлашћењем, Потврдом пословне банке о извршеној регистрацији менице и картоном депо потписа и то:

* за добро извршење посла у вредности од 10% уговорене вредности, без обрачунатог ПДВ, у року од 3 (три) дана од дана потписивања уговора, са важношћу 60 (шездесет) дана дуже од истека рока за извођење радова;
* за отклањање недостатака у гарантом року у вредности од 5% уговорене вредности, без обрачунатог ПДВ, у тренутку потписивања Записника о квалитативно-квантитативној примопредаји радова, са важношћу 60 (шездесет) дана дуже од истека гарантног рока.

Наручилац ће уновчити дату меницу уколико Извођач радова не буде извршио своју обавезу у року и на начин предвиђен уговором. По извршењу обавеза Извођача радова, средство финансијског обезбеђења по основу овог уговора, може бити враћено Извођачу радова, на његов захтев.

Меница мора бити потписана оригиналним потписом од стране законских заступника. Менична овлашћења која прате меницу морају бити потписана оригиналним потписом лица која су потписала меницу. Ако се за време трајања уговора промене рокови за извршење уговорне обавезе, важност средства финансијског обезбеђења мора да се продужи.

**ГАРАНТНИ РОК**

**Члан 9.**

Гарантни рок за изведене радове је 24 месецa.

Гарантни рок се рачуна од датума овере окончане ситуације од стране Наручиоца.

**УГОВОРНА КАЗНА**

**Члан 10.**

У случају неиспуњења или несавесног или делимичног испуњења обавеза или кашњења у испуњењу уговорних обавеза, Наручилац има право да захтева уговорну казну.

У случају неиспуњења или несавесног или делимичног испуњења обавеза, уговорна казна износи 5% укупне уговорене вредности без ПДВ-а.

Извођач радова се обавезује да за сваки дан кашњења, односно прекорачења рока из члана 3. плати купцу на име уговорне казне 2%0 (два промила) дневно од укупне уговорене вредности без ПДВ-а, али да износ овако одређене уговорне казне не може да пређе 5% од уговорене вредности без ПДВ-а.

Захтеви за плаћање уговорне казне не искључују право на накнаду штете, уколико је обрачуната уговорена казна мања од претрпљене штете.

**МЕРЕ ЗАШТИТЕ НА РАДУ**

**Члан 11.**

Извођач је сагласан и у потпуности прихвата одговорност за предузимање мера заштите на раду о свом трошку и с тим у вези прихвата као уговорну обавезу:

* да о свом трошку предузме мере техничке заштите за ову врсту радова, у свему према одредбама Закона о безбедности и здрављу на раду, Уредбе о безбедности и здрављу на раду на привременим или покретним градилиштима и Правилника о заштити на раду при извођењу грађевинских радова;
* да о свом трошку обезбеди надзор над спровођењем мера заштите на раду приликом извођења радова који су предмет овог Уговора.

**РАСКИД УГОВОРА**

**Члан 12.**

Уговором је предвиђен рок трајања, али исти може престати и раније у случају раскида.

Уговор се може раскинути једностраном изјавом коју свака уговорна страна може дати другој у писаној форми, а због неиспуњења уговорених обавеза.

Уговор ће се раскинути у случајевима када извођач радова:

* одустане од Уговора (тако што врши организационе измене или статусне промене којима се мења његов правни субјективитет и слично),
* неоправдано пропусти да започне радове, или задржава напредовање радова највише 5 дана пошто је добио упозорење Наручиоца у писаној форми да настави са радовима,
* не испуњава уговорене обавезе у уговореном року или се основано може очекивати да исте неће испунити у року или из неоправданих разлога прекине са извођењем радова,
* у року не поступи по налогу Наручиоца и/или надзорног органа да отклони неки уочени недостатак, што утиче на правилно извођење радова и рок извођења,
* уграђује материјал који нема уговорени или одговарајући квалитет, или радове изводи неквалитетно,
* иу свим другим случајевима када Извођач не испуњава своје обавезе у складу са овим уговором

У случају једностраног раскида уговор се сматра раскинутим истеком рока од 8 (осам) дана од дана пријема писменог обавештења о раскиду.

У случају немогућности уручења писменог обавештења о раскиду, уговор се сматра раскинутим по истеку рока од 8 дана од дана стављања обавештења о раскиду на огласној табли ГО Савски венац у Београду.

У случају раскида уговора, уговорне стране су дужне да регулишу сва дуговања и потраживања настала из уговора.

**ВИШКОВИ РАДОВА**

**Члан 13.**

Извођач се обавезује да изведе евентуалне вишкове радова који су предмет овог Уговора, за којима се укаже објективна потреба у току извођења радова и за чије извођење претходно сагласност даје надзорни орган именован од стране Наручиоца.

У случају из става 1 овог члана, Извођач се обавезује да евентуалне вишкове радова изведе под условима и јединичним ценама из овог Уговора, а до висине расположивих финансијских средстава за ову намену, односно у складу са чл. 160. Закона о јавним набавкама.

Надзорни орган сачињава писано образложење о оправданости вишкова радова из става 1. овог члана или мањкова радова.

Вишкови радова из става 1. овог члана не могу бити основ за продужење рока за извођење радова.

**ИЗМЕНЕ УГОВОРА**

**Члан 14.**

Уговорне стране су сагласне да се евентуалне измене и допуне уговора, у току трајања истог, могу вршити без спровођења новог поступка јавне набавке, у складу са одредбама чл 154. – 162. ЗЈН („Службени гласник РС“ 91/2019), уколико се не мења природа уговора у односу на првобитно закључен уговор.

**ЗАВРШНЕ ОДРЕДБЕ**

**Члан 15.**

За све што није предвиђено овим Уговором, примењиваће се одредбе Закона о облигационим односима.

**Члан 16.**

Све евентуалне спорове уговорне стране ће решавати споразумно, у супротном спорове ће решавати Привредни суд у Београду.

**Члан 17.**

Овај Уговор сачињен је у 6 (шест) истоветних примерака, од којих свака уговорна страна задржава по 3 (три) примерка.